**CURSOS DE FORMACIÓ DEL PDI - Proposta Observatori per a la Igualtat**

**Curs: “Perspectiva i dimensió de gènere en les nostres recerques i la docència”**

**En compliment del IV Pla d’Igualtat de Gènere de la UAB (2019-2023).**

**Formació Impulsada per l’Observatori per a la Igualtat de la UAB.**

**Formadores: Ma Jesús Izquierdo, Montserrat Rifà i Maribel Ponferrada**

**Justificació:**

La perspectiva de gènere a la ciència i la docència implica prendre en consideració les desigualtats entre homes i dones en la producció i la transmissió del coneixement, apostant per la eliminació de l’androcentrisme i els biaixos de gènere de les diferents disciplines i per una docència i una recerca innovadores i inclusives, que incorporin els valors de la igualtat de gènere. La perspectiva de gènere és promoguda per diverses lleis, especialment per la Llei 17/2015, de 21 de juliol, d’igualtat efectiva de dones i homes. La formació en perspectiva de gènere apareix com un dels indicadors del “Marc General per a la incorporació de la perspectiva de gènere en la docència universitària” de l’AQU. També les 4 noves competències de la UAB inclouen una específica sobre perspectiva de gènere.

**Objectius**

L’objectiu general del curs es assolir els coneixements fonamentals per a la incorporació i l’explicitació de la perspectiva de gènere en la docència i en el disseny de les recerques.

**Metodologia:**

El curs s’organitza en tres sessions. La metodologia de les sessions combina l’exposició teòrica amb tallers per treballar la pròpia docència i recerca.

Sessió 1. 18 de febrer, 10:00 a 14:00h. Ma Jesús Izquierdo.

Sessió 2. 19 de febrer, 10:00 a 14:00h. Montserrat Rifà.

Sessió 3. 21 de febrer, 10:00 a 14:00h. Maribel Ponferrada

**Continguts:**

**Sessió 1. Ma Jesús Izquierdo**

* Sexe i gènere, desigualtat, diferència i discriminació entre dones i homes.
* Les cinc cares de l’opressió. Intersecció amb altres desigualtats.
* Aspectes estructurals de la desigualtat de gènere. Dimensió sòcio-econòmica i dimensió psíquica.
* Sexisme i patriarcat. Principals fonts teòriques.
* Androcentrisme a la ciència

**Sessió 2. Montserrat Rifà**

* Incorporació de la perspectiva de gènere en la docència
  + Pertinència de l’anàlisi de les desigualtats de gènere i els temes de sexe-gènere als continguts de les assignatures
  + Visibilització del coneixement produït per les dones científiques
  + Visibilització dels problemes i interessos de les dones en el coneixement
  + Transformacions de les relacions pedagògiques i les interaccions entre professorat i alumnat
  + Com explicitar la perspectiva de gènere als programes i guies docents de les assignatures.
  + Exemples de bones pràctiques
  + Recursos
* Taller d’anàlisi i revisió de programes i guies docents

**Sessió 2. Maribel Ponferrada**

* Incorporació de la perspectiva de gènere en la recerca
  + Crítica feminista a la ciència
  + Perspectiva de gènere i Dimensió de Gènere en la recerca.
  + Recomanacions del Programa Horizon 2020.
  + Instruments i recursos de la Comissió Europea. Exemples de diferents disciplines.
* Taller per incorporar la perspectiva de gènere en les recerques.

**Competències:**

* Identificar les desigualtats de gènere, l’androcentrisme i el patriarcat i l’impacte construcció del coneixement i la recerca.
* Assolir una mirada crítica respecte als biaixos androcèntrics de les diferents disciplines.
* Enfortir la capacitat d’incorporar i explicitar la perspectiva de gènere i la igualtat de gènere als programes i guies docents i projectes de recerca.
* Conèixer i aplicar els diferents instruments i recursos per a crear projectes innovadors i compromesos amb la igualtat entre dones i homes.

**Recursos Tècnics específics, tipus d’aula, pissarra... (especificar també si cal lliurar alguna documentació als participants)**

Pantalla + ordinador per projecció de diapositives.

Taules i cadires per a treballar en grup. El més adequat seria tenir una aula amb les taules col·locades per a treballar en grups de 4-5 persones.

**Observacions**

  Places (número màxim de persones per grup). 20